Diari Oficial de la Generalitat Valenciana


Sumari del DOGV 3336, del 23-09-1998 (1998/6921)

Convocatòria per a la provisió d'una plaça de tècnic comptable de grau mitjà en la plantilla de personal funcionari de l'Ajuntament de Benifaió.
------------------------------------------------------------------------------------------------------------------------------------------------

### Dades del document

Número de DOGV
:   3336

Data del DOGV
:   23-09-1998

Secció del DOGV
:   II. AUTORITATS I PERSONAL - A) PLANTILLES ORGÀNIQUES I RELACIONS DE LLOCS DE TREBALL

Número del document
:   1998/6921


Data del document
:   10-09-1998

Organisme emissor
:   Ajuntament de Benifato

Tipus de document
:   Convocatòria

Descriptors 

:   * Benifaió
    * concurs administratiu
    * administració local
    * comptable

Convocatòria per a la provisió d'una plaça de tècnic comptable de grau mitjà en la plantilla de personal funcionari de l'Ajuntament de Benifaió. [1998/A6921]
  
Informació pública del proceso selectiu per a cubrir una plaça de tècnic comptable de grau mitjà en la plantilla de personal funcionari de l'Ajuntament de Benifaió.
  
Mitjançant aquest edicte, es fa pública la convocatòria del procés selectiu per a cobrir una plaça de tècnic comptable pel sistema de concurs oposició, vacant en la plantilla de funcionari i inclosa en l'oferta d'ocupació pública de 1998, amb les corresponents bases rectores aprovades pel Ple de l'Ajuntament en sessió de data 30 de juny de 1998.
  
Cosa que es fa pública perquè se'n prenga coneixement, en compliment del que es disposa en els articles 97 de la Llei 7/1985, de 2 d'abril, Reguladora de les Bases de Règim Local, i 6 del Reial Decret 896/1991, de 7 de juny.
  
Bases per la provisió en propietat d'una plaça de tècnic comptable de grau mitjà de la plantilla de personal funcionari de l'Ajuntament de Benifaió
  
Primera. Objecte, denominació i característiques de la plaça que es convoca
  
L'objecte de la present convocatòria és la provisió en propietat d'una plaça de tècnic comptable de grau mitjà, enquadrada en la plantilla de personal funcionari d'aquest Ajuntament, escala d'administració especial, subescala tècnica mitjana.
  
La convocatòria es realitza en virtut d'allò disposat en l'article 19.1, par. 4.t de la Llei 65/1997, de 30 de desembre, de Pressupostos Generals de l'Estat per a 1998.
  
Segona. Sistema de selecció
  
El sistema de selecció serà de concurs oposició.
  
Tercera. Dotació de la plaça
  
La dotació de la plaça consistirà en les retribucions bàsiques corresponents al grup B, nivell de complement de destí 23, i en les retribucions complementàries establides en la relació de llocs de treball.
  
Quarta. Jornada de treball i funcions
  
La jornada de treball i règim d'horaris serà la establida per als funcionaris públics en la legislació vigent i en el conveni del personal funcionari.
  
Les funcions seran les específiques del lloc de treball consistents en el suport i col·laboració amb la Intervenció General de l'Ajuntament, en l'exercici de les funcions de control i fiscalització interna de la gestió econòmico-financera i pressupostària, així com en la funció de comptabilitat, en els termes descrits en els articles 4 i 6 del Reial Decret 1.174/1987, de 18 de setembre, sobre règim jurídic dels funcionaris amb habilitació de caràcter nacional de l'Ajuntament.
  
Cinquena. Requisits dels aspirants
  
Per a ser admesos a la realització de les proves selectives els aspirants hauran de reunir els següents requisits, referits a l'últim dia de presentació d'instàncies:
  
a) Tindre la nacionalitat espanyola o, d'acord amb allò disposat en la Llei 17/1993, de 23 de desembre, sobre l'accés a determinats sectors de la funció pública del nacionals de la resta d'estats membres de la Unió Europea, tindre la nacionalitat d'un país membre de la Unió Europea o la de qualsevol d'aquells estats als quals, en virtut de tractats internacionals celebrats per la Unió Europea i ratificats per Espanya, siga d'aplicació la lliure circulació de treballadors en els termes en què aquesta es trobe definida en el tractat constitutiu de la Unió Europea.
  
b) Tindre complits 18 anys i no excedir de l'edat de jubilació, edats ambdues referides al dia en què finalitze el termini de presentació d'instàncies.
  
c) Estar en possessió del títol de diplomat en Ciències Empresarials o tindre aprovats el tres primers cursos complets de la llicenciatura de Ciències Econòmiques i Empresarials, o equivalent, o en condicions de obtenir-lo en la data que acabe el termini de presentació d'instàncies. En tot cas, l'equivalència haurà de ser aportada pels aspirants mitjançant certificació expedida a l'efecte per l'administració competent.
  
d) No patir malaltia o defecte físic que impedisca el desenvolupament de les corresponents funcions. Els qui tinguen la condició de minusvàlids hauran d'acreditar l'aptitud per a l'exercici de les funcions corresponents a la plaça objecte d'aquesta convocatòria, mitjançant dictamen expedit en data posterior a la publicació de les presents bases en el Butlletí Oficial de la Província i amb anterioritat a l'inici de les proves selectives, per un equip multiprofessional competent, de conformitat amb allò establit en l'article 38.3 de la Llei 13/82, de 7 d'abril.
  
e) No haver sigut separat mitjançant expedient disciplinari de qualsevol de les administracions i institucions públiques, ni trobar-se inhabilitat per a l'exercici de funcions públiques.
  
L'aspirant que resulte seleccionat es sotmetrà al règim d'incompatibilitats vigent.
  
Sisena. Forma i termini de presentació d'instàncies
  
Les instàncies en què se sol·licita prendre part en la present convocatòria es dirigiran a l'alcalde president de l'Ajuntament de Benifaió, es presentaran en el Registre General de l'Ajuntament o en la forma determinada en l'article 38 de la Llei 30/1992, de 28 de novembre, de Règim Jurídic de les Administracions Públiques i del Procediment Administratiu Comú, podent utilitzar-se la instància model que es facilitarà en les oficines municipals situades en la plaça de l'Ajuntament número 15, planta segona, de 09.00 a 14.00 hores, durant el termini de 20 dies naturals, comptats a partir del següent al de la publicació d'aquestes bases en el Boletín Oficial del Estado.
  
A la instància s'acompanyarà:
  
- Fotocòpia del document nacional d'identitat.
  
- La documentació que s'aporte als efectes de ser valorada en la fase de concurs de mèrits, la qual haurà de ser presentada en sobre tancat amb l'oportuna llegenda identificativa.
  
Setena. Admissió d'aspirants
  
Per a ser admesos a les proves selectives serà suficient que els aspirants manifesten en les seues instàncies reunir totes i cada una de les condicions exigides en la base sisena, referides a la data d'expiració del termini de presentació d'instàncies.
  
Acabat aquell, per resolució, es declararà aprovada la llista d'admesos i exclosos. La dita resolució únicament es publicarà en el tauler d'edictes de l'Ajuntament, on s'indicarà el termini de 10 dies per a esmenar els defectes pels aspirants exclosos. Així mateix, en el dit termini es podrà presentar qualsevol reclamació pertinent pels interessats.
  
La publicació de la dita resolució serà determinant dels terminis a efectes de possibles impugnacions o recursos.
  
Les errades de fet podran esmenar-se en qualsevol moment, d'ofici o a petició dels interessats.
  
Si no es produïra cap reclamació, suggeriment o petició d'esmena, la resolució provisional passaria a definitiva automàticament. En cas contrari, resoltes les reclamacions i esmenes, es donarà publicitat d'allò a través de la publicació en el tauler d'edictes de l'Ajuntament o notificant-ho individualment als directament afectats.
  
No obstant això, si per error material o altra causa extraordinària, algun aspirant no haguera figurat en la llista d'exclosos i tampoc constara en la d'admesos, el tribunal l'admetrà provisionalment a la realització dels exercicis, sempre que ho acredite documentalment, davant ell, mitjançant còpia de la sol·licitud segellada en l'oficina receptora i justificant de l'abonament dels drets d'examen, a proposta del tribunal reunit a l'efecte amb anterioritat al començament del primer exercici, que ho farà constar en acta. I ho elevarà a l'Alcaldia, que resoldrà definitivament sobre l'admissió o exclusió, i ho comunicarà per al seu coneixement i efectes al tribunal i mitjançant una notificació als interessats. Quedarà sense efecte l'exercici de l'aspirant en cas que resultara exclòs.
  
En la mateixa resolució s'indicarà la composició dels membres del tribunal i s'indicaran el dia, lloc i hora de celebració del primer exercici de l'oposició.
  
Vuitena. Tribunal
  
El tribunal cridat a la selecció estarà constituït pels següents membres amb veu i vot:
  
President: el de la corporació o membre en qui delegue.
  
Secretari: el secretari general de la corporació o funcionari en qui delegue.
  
Vocals:
  
- Un representant de l'administració del Consell designat per la Conselleria de la Presidència de la Generalitat Valenciana.
  
- Un funcionari de carrera de l'Ajuntament amb titulació igual o superior a la requerida per la plaça que es convoca nomenat pel president de la corporació.
  
- Un representant del personal funcionari de l'Ajuntament de titulació igual o superior a la requerida per la plaça que se convoca designat pels delegats de Personal de l'Ajuntament.
  
La designació dels membres del tribunal inclourà la dels respectius suplents.
  
Als efectes d'allò disposat en l'annex IV del Reial Decret 236/1988, de 4 de març, el tribunal que actue en aquesta prova selectiva tindrà la categoria segona de les recollides en aquell. El tribunal no podrà constituir-se ni actuar sense l'assistència com a mínim de la meitat dels seus membres titulars o suplents indistintament, sent necessària, en tot cas, la del president i del secretari o dels que els substituïsquen.
  
De la mateixa manera podran nomenar-se assessors del tribunal quan per raó de les proves i altres circumstàncies així ho aconsellaren. El tribunal per mitjà del seu president podrà disposar la incorporació amb caràcter temporal d'assessors per a col·laborar en el desenvolupament del procés selectiu sota la direcció del tribunal, els quals tindran la consideració de vocals. El seu nomenament, si es donara el cas, es publicarà conjuntament amb el de la resta de membres del tribunal.
  
Les decisions es prendran per majoria de vots dels membres presents, resolent, en cas d'empat, el vot del que actue com a president.
  
Els membres del tribunal podran ser recusats pels aspirants de conformitat amb allò previst en l'article 28 de la Llei de Règim Jurídic de les Administracions Públiques i del Procediment Administratiu Comú.
  
Novena. Calendari
  
La data, hora i lloc de celebració del primer exercici de les proves selectives s'anunciaran en la publicació de la resolució, que aprove la llista d'admesos i exclosos, a què es refereix la base setena.
  
Deu. Ordre d'intervenció dels aspirants. Identificació
  
Els aspirants seran convocats per cada exercici en una única crida. Tret de casos de força major degudament justificats i apreciats pel tribunal amb absoluta llibertat de criteri, la no-presentació d'un aspirant a qualsevol dels exercicis obligatoris en el moment de ser cridat determinarà automàticament el decaïment del seu dret a participar en el mateix exercici i en els successius, i quedarà, en conseqüència, exclòs del procediment selectiu.
  
L'ordre d'intervenció dels aspirants en aquells exercicis que no es puguen realitzar conjuntament, es determinarà per ordre alfabètic dels seus cognoms.
  
El tribunal podrà requerir en qualsevol moment als aspirants que acrediten la seua identitat; a l'efecte, hauran d'anar proveïts amb el document nacional d'identitat.
  
Onze. Relació d'aprovats
  
Finalitzades les proves selectives, el tribunal farà pública la relació d'aspirants aprovats, si n'hi haguera, per rigorós ordre de puntuació aconseguida, i elevarà la dita relació a l'Alcaldia Presidència, remetent a aquesta, així mateix, l'acta de l'última sessió, sense que es puga aprovar ni declarar que han superat el present procediment selectiu un nombre superior d'aspirants al de places convocades.
  
Dotze. Presentació de documents
  
L'aspirant proposat pel tribunal haurà d'aportar davant la corporació, dins el termini de 20 dies hàbils des que es faça pública la relació d'aprovats, els documents acreditatius de les condicions de capacitat i requisits exigits en la base cinquena de la present convocatòria:
  
- Certificat de naixement.
  
- Fotocòpia del DNI acompanyada de l'original per a la seua compulsa.
  
- Certificat mèdic oficial acreditatiu de no patir malaltia o defecte físic que l'impossibilite per al normal exercici de la funció.
  
- Declaració jurada de no haver sigut separat, mitjançant expedient disciplinari, del servei de l'estat, administració local, ni trobar-se inhabilitat per a l'exercici de la funció.
  
- Original i fotocòpia per a compulsar el títol acadèmic exigit.
  
- Declaració jurada de no trobar-se incurs en causa d'incompatibilitat o incapacitat.
  
Els aspirants proposats que tinguen la condició de funcionaris de carrera queden exempts de justificar documentalment les condicions generals a què es referix la base cinquena que ja hagueren sigut provades per a obtindre el seu anterior nomenament. En tot cas, hauran de presentar original i fotocòpia per a la compulsa del seu nomenament com a funcionaris de carrera i títol acadèmic exigit.
  
Els qui, dins del termini indicat i tret de casos de força major, no presentaren la documentació no podran ser nomenats funcionaris, cosa que donarà lloc a la invalidesa de l'actuació de l'interessat i la nul·litat subsegüent dels actes del tribunal respecte a aquest, sense perjudici de la responsabilitat a què poguera estar sotmés per falsedat en la instància.
  
En cas que l'aspirant fóra exclòs per no-presentació o falsedat en la documentació, el tribunal podrà proposar addicionalment la inclusió, en el mateix nombre dels exclosos, d'aquells que, havent superat les proves, estiguen fora del límit establit en la base primera.
  
Tretze. Nomenament i presa de possessió
  
Complits els requisits precedents, s'efectuarà el nomenament com a funcionari de carrera de l'aspirant proposat, qui haurà de prendre possessió del càrrec en el termini de 20 dies, a comptar del dia següent a aquell que li siga notificat el nomenament.
  
Catorze. Incidències
  
El tribunal queda facultat per a resoldre els dubtes que es presenten i prendre els acords necessaris per al bon ordre del procés selectiu en tot allò no previst en les presents bases.
  
Quinze. Normativa i recursos
  
La convocatòria es regirà en allò no previst en aquestes bases per allò establit en la Llei 7/1985, de 2 d'abril; Reial Decret Legislatiu 781/1986, de 18 d'abril; Llei 30/1984, de 2 d'agost, de Mesures per a la reforma de la Funció Pública, i les seues modificacions posteriors; Decret Legislatiu de 24 d'octubre de 1995, pel que s'aprova el Text Refós de la Llei de Funció Pública Valenciana; Reial Decret 896/1991, de 7 de juny; Decret 69/1986, de 2 de juny del Consell de la Generalitat Valenciana, i altres disposicions legals vigents en la matèria. La convocatòria, bases, actes administratius que es deriven d'ella i de l'actuació del tribunal podran ser impugnats pels interessats en els casos, formes i terminis establits en la Llei de Règim Jurídic de les Administracions Públiques i del Procediment Administratiu Comú.
  
Setze. Publicitat
  
Les presents bases es publicaran en el Butlletí Oficial de la Província, Diari Oficial de la Generalitat Valenciana i tauler d'anuncis municipal.
  
Disset. Procés selectiu
  
1. Fase de concurs
  
Consistent en la valoració dels mèrits degudament al·legats, d'acord a la següent puntuació:
  
1.1 Experiència professional
  
1.1.1. Experiència professional específica: es valorarà en funció del temps treballat en l'administració pública en llocs de treball com a funcionari o en règim laboral que tinguen similitud amb el contingut tècnic i especialització de la plaça convocada, a raó d'1,20 punts per cada semestre complet de servei, valorant-se aquest apartat amb un màxim de 10 punts.
  
1.1.2 Experiència professional en el maneig del SICAL: es valorarà segons el termps treballat en l'administració pública en llocs de treball que comporten el maneig i utilització del Sistema Informàtic de Comptabilitat de l'Administració Local (SICAL), a raó de 0,60 punts per cada semestre complet de servei, valorant-se aquest apartat amb un màxim de 5 punts.
  
1.2 Aptituds per al lloc de treball. Cursos de formació i perfeccionament.
  
1.2.1 Es valoraran fins un màxim de 4 punts els cursos de formació i perfeccionament específics, relacionats directament amb la plaça convocada. La valoració de cada curs s'efectuarà en funció de la seua duració, d'acord amb la següent escala:
  
a) De 400 o més hores: 4 punts.
  
b) De 300 o més hores: 3 punts.
  
c) De 200 o més hores: 2 punts.
  
d) De 100 o més hores: 1 punts.
  
e) De 50 o més hores: 0,50 punts.
  
Sols es valoraran aquests cursos si són convocats i organitzats per la universitat, instituts o centres oficials, i altres entitats, sempre que en aquest últim cas estiguen homologats per l'Institut Valencià de l'Administració Pública.
  
1.2.2. Es valoraran fins un màxim de 3 punts els cursos de formació i perfeccionament genèrics o que, tenint per objecte la formació en alguna de les àrees de coneixement pròpies de l'organització o actuació de l'administració, no tinguen relació directa amb les funcions del lloc de treball convocat. La valoració de cada curs s'efectuarà en funció de la seua duració, d'acord amb la següent escala:
  
a) De 200 o més hores: 2 punts.
  
b) De 100 o més hores: 1 punt.
  
c) De 50 o més hores: 0,50 punts.
  
d) De 25 o més hores: 0,25 punts.
  
En cas de ser organitzats aquest cursos per entitats privades, aquests hauran d'estar homologats o autoritzats per organismes de les administracions públiques, estatal o autonòmica.
  
1.2.3 Es valoraran amb un màxim de 3 punts el cursos realitzats de coneixements en matèria informàtica, d'acord amb la seua duració:
  
a) De 200 o més hores: 2,50 punts.
  
b) De 150 o més hores 1,50 punts.
  
c) De 100 o més hores: 1 punt.
  
d) De 50 o més hores: 0,50 punts.
  
e) De 25 o més hores: 0,25 punts.
  
1.3 Coneixements del valencià: d'acord amb allò que estableix la Junta Qualificadora de Coneixements del Valencià.
  
Nivell oral 0,40 punts
  
Nivell elemental 0,90 punts
  
Nivell mitjà 1,30 punts
  
Nivell superior 1,75 punts
  
En cas d'estar en possessió de distints nivells de coneixements, només es valorarà el títol del nivell superior.
  
1.4 Titulació acadèmica complementària a l'exigida. Es valorarà la possessió del títol de llicenciat en Ciències Econòmiques i Empresarials, secció Empresa o secció Econòmiques amb 1 punt.
  
Sols seran tinguts en compte els mèrits al·legats documentalment mitjançant original o còpia autenticada.
  
1.5 Entrevista. Es valorarà fins un màxim de 3 punts l'entrevista realitzada pel tribunal qualificador amb cada un dels aspirants a l'objecte d'apreciar els coneixements sobre les funcions a desenvolupar en la plaça que és objecte d'aquesta convocatòria, així com la seua preparació teòrica. La dita entrevista tindrà una duració màxima de 15 minuts i també podrà versar sobre els aspectes que el tribunal desitge profunditzar del curriculum vitae de l'aspirant.
  
Determinada la puntuació obtinguda per cada aspirant en la fase de concurs, es sumarà als punts que en cada cas obtinga en la fase d'oposició, a l'efecte de fixar la puntuació definitiva, sense que, en cap cas, la puntuació obtinguda en la fase de concurs servisca per a poder superar la fase d'oposició.
  
2. Exercicis de l'oposició
  
Primer exercici. Consistirà en la realització per escrit d'una prova de coneixements referida als continguts del programa recollit en l'annex de les presents bases, en forma de preguntes curtes o tipus test, en un nombre mínim de 50. La seua duració serà fixada pel tribunal amb la deguda antelació, atenent al seu contingut, sense que puga ser inferior a 90 minuts.
  
Segon exercici. Consistirà en la resolució per escrit d'un cas pràctic, que podrà contindre distints apartats proposats lliurement pel tribunal, sobre les matèries contingudes en el temari del primer exercici.
  
Els opositors podran utilitzar els texts legals dels quals vagen proveïts. No es permetrà l'ús de comentaris doctrinals, llibres de consulta jurisprudencial ni formularis; això no obstant, es podran utilitzar les edicions d'ús comú de textos legals que s'incorporen com notes a peu de pàgina breus referències jurisprudencials.
  
El temps de duració de la prova o proves serà determinat pel tribunal en funció de la dificultat que represente.
  
3. Qualificació dels exercicis
  
Cada exercici es qualificarà de 0 a 10 punts, sent necessari obtindre, per a superar-los, un mínim de 5 punts, en cada un d'ells.
  
La no-superació d'algun dels exercicis suposarà la eliminació de l'aspirant.
  
La puntuació final s'obtindrà sumant les puntuacions obtingudes en cada un dels dos exercicis.
  
En els casos de puntuacions iguals, els empats es dirimiran atenent a la major antiguitat en el servei de l'Ajuntament de Benifaió, si es tracta de personal municipal, o si pertoca, a la major edat de l'aspirant.
  
ANNEX
  
Programa temari
  
A) Matèries comunes
  
Tema 1. La Constitució espanyola de 1978. Estructura i principis generals. Els drets fonamentals en la Constitució espanyola. El model econòmic de la Constitució espanyola. El Tribunal Constitucional. La reforma de la Constitució.
  
Tema 2. L'organització de l'estat en la Constitució: organització institucional o política i organització territorial. La Corona. Les Corts Generals: referència al Defensor del Poble i al Tribunal de Comptes. El poder judicial.
  
Tema 3. El Govern i l'administració. Principis d'actuació de l'administració pública. L'administració de l'estat. Les comunitats autònomes; especial referència als estatuts d'autonomia. L'administració local. L'administració institucional.
  
Tema 4. El règim local espanyol: principis constitucionals i regulació jurídica. Relacions entre ens territorials. L'autonomia local.
  
Tema 5. El municipi: concepte i elements. El terme municipal. La població; especial referència a l'empadronament. L'organització. Competències municipals.
  
Tema 6. La província. Organització provincial. Competències.
  
Tema 7. Altres entitats locals. Mancomunitats. Comarques i altres entitats que agrupen diversos municipis. Les àrees metropolitanes. Les entitats d'àmbit territorial inferior al municipal.
  
Tema 8. Sotmetiment de l'administració a la llei i al dret. Fonts del dret administratiu: especial referència a la llei i als reglaments. La potestat reglamentària en l'esfera local; ordenances, reglaments i bans; procediment d'elaboració i aprovació.
  
Tema 9. La relació jurídico-administrativa. Concepte. Subjectes: l'administració i l'administrat. Capacitat i representació. Drets de l'administrat. Els actes jurídics de l'administrat.
  
Tema 10. L'acte administratiu: concepte, classes i elements. Motivació i notificació. Eficàcia i validesa dels actes administratius. Revisió dels actes administratius: d'ofici i en via de recurs administratiu.
  
Tema 11. El procediment administratiu: principis informadors. Les fases del procediment administratiu: iniciació, ordenació, instrucció i terminació. Dimensió temporal del procediment. Referència als procediments especials.
  
Tema 12. Especialitats del procediment administratiu local. El registre d'entrada i eixida de documents. Funcionament dels òrgans col·legiats locals: règim de sessions i acords. Actes i certificacions d'acords. Les resolucions del president de la corporació.
  
Tema 13. Formes d'acció administrativa, amb especial referència a l'administració local. L'activitat de foment. L'activitat de policia: les llicències. El servei públic local. La responsabilitat de l'administració.
  
Tema 14. Els béns de les entitats locals. El domini públic. El patrimoni privat d'elles.
  
Tema 15. Principis generals i classes de contractes administratius: concepte. Legislació aplicable. Principis generals. Disposicions comuns als contractes de les administracions públiques. Garanties exigides. Perfeccionament i formalització dels contractes. Recursos i arbitratges. Invalidesa dels contractes. Expedient de contractació. Contractes de l'administració. Diferències entre contractes administratius i privats. Classes de contractes administratius. Contractes administratius directes.
  
Tema 16. La selecció de contractistes: requisits per a contractar amb l'administració. Adjudicació dels contractes. Licitació. Registre públic de contractes. Drets i deures del contractista i de l'administració. Efectes del contracte administratiu. Drets i deures. Responsabilitat de les autoritats i del personal al servei de les administracions públiques. Extinció dels contractes administratius.
  
Tema 17. El personal al servei de les corporacions locals. Classificació. Funcionaris de carrera: concepte i classes. Personal laboral. Personal eventual. Competència de les corporacions locals en matèria de personal: competències del ple i competències de l'alcalde o president.
  
Tema 18. Règim retributiu dels funcionaris d'administració local (I). Exhaustivitat dels conceptes retributius. Determinació de la seua quantia i límit d'increment; el seu reflex pressupostari.
  
Tema 19. Règim retributiu dels funcionaris d'administració local (II). Classe de retribucions. Indemnitzacions per raons del servei.
  
B) Matèries específiques de profundització de les matèries comunes
  
Tema 20. L'autonomia financera de les entitats locals. Llei Reguladora de les Hisendes Locals: continguts, principis generals i dret transitori. La coordinació de l'hisenda estatal, autonómica i local.
  
Tema 21. Els recursos de les hisendes locals (I). Ingressos de dret privat: concepte i classes. Ingressos de dret públic: concepte i classes.
  
Tema 22. Els recursos de les hisendes locals (II). Les subvencions. Preus públics. Producte d'operacions de crèdits. El producte de multes i sancions.
  
Tema 23. Imposició i ordenació de tributs locals. Tributs locals d'exacció voluntària i d'exacció obligatòria. Contingut de les ordenances fiscals de tributs. Procediment d'imposició i ordenació dels tributs locals en ordre a la seua aprovació i publicació.
  
Tema 24. Les taxes (I): concepte i contingut. Excepcions a la seua exigència. Compatibilitat de les taxes amb les contribucions especials. Fet imposable, quota i meritació.
  
Tema 25. Les taxes (II): el cost del servei o activitat. Els informes tecnico-econòmics. El principi de capacitat econòmica. La meritació i règim. El règim d'autoliquidació. Supòsits en què no puguen establir-se taxes.
  
Tema 26. Les contribucions especials (I). Fet imposable. Concepte d'obres i serveis a aquests efectes: el seu caràcter finalista.
  
Tema 27. Les contribucions especials (II). Els subjectes passius. Base imposable i regles per a la seua aplicació. La seua meritació i pagament de bestreta. Liquidació.
  
Tema 28. Les contribucions especials (III). La quota. Imposició i ordenació. Liquidacions provisionals: la seua notificació. Recursos contra aquestes. La liquidació definitiva.
  
Tema 29. Les contribucions especials (IV). La col·laboració ciutadana. Les associacions representatives de contribuents de constitució prèvia i posterior a la realització de les obres i serveis.
  
Tema 30. Els preus públics (I). Concepte. Fet imposable. Supòsits genèrics de no-exacció de preus públics. Supòsits específics de no-exacció de preus públics.
  
Tema 31. Els preus públics (II). La seua quantia. Obligats al pagament. Imposició i ordenació. Recaptació dels preus públics.
  
Tema 32. Els impostos locals. Recàrrecs sobre impostos. La participació de les entitats locals en els tributs de l'estat i de les comunitats autònomes.
  
Tema 33. L'impost sobre béns immobles (I). Concepte i caràcters. Béns de naturalesa urbana i béns de naturalesa rústica. Exempcions de caràcter objectiu, subjectiu i mixt.
  
Tema 34. L'impost sobre béns immobles (II). Subjectes passius. Base imposable. Criteris de valoració, revisió, modificació i actualització dels valors cadastrals. El valor cadastral. La ponència de valors.
  
Tema 35. L'impost sobre béns immobles (II). Quota. Meritació i període impositiu. Tipus de gravàmens i límits a aquest. Exempcions i bonificacions.
  
Tema 36. L'impost sobre béns immobles (IV). Gestió de l'impost: competències de l'estat i dels ajuntaments. La inspecció cadastral. Fórmules de col·laboració. Recursos.
  
Tema 37. L'impost sobre activitats econòmiques (I). Concepte. Naturalesa. Fet imposable. Exempcions i classes: permanent de caràcter subjectiu i permanent de caràcter objectiu i mixts. La seua concessió.
  
Tema 38. L'impost sobre activitats econòmiques (II). Els subjectes passius. Element subjectiu, territorial i material. Quota tributària. Les tarifes. Activitats gravades en les tarifes. El coeficient i els índexs de situació.
  
Tema 39. L'impost sobre activitats econòmiques (III). El període impositiu. Meritació. Prorrateig de les quotes. Les quotes provincials i nacionals.
  
Tema 40. L'impost sobre activitats econòmiques (IV). Gestió de l'impost: competències de l'administració de l'estat, la matrícula. Recursos. Les competències dels ajuntaments en la gestió tributaria. Recursos i inspecció.
  
Tema 41. L'impost sobre vehicles de tracció mecànica (I). Naturalesa i fet imposable. Supòsits de no-subjecció. Exempcions de caràcter objectiu, subjectiu i mixt. Les bonificacions.
  
Tema 42. L'impost sobre vehicles de tracció mecànica (II). Subjecte passiu. Tarifes i increments. Quotes. Període impositiu i meritació. Prorrateig de la quota.
  
Tema 43. L'impost sobre vehicles de tracció mecànica (III). Gestió, liquidació, inspecció i recaptació de l'impost. Règim d'autoliquidació. Acreditació del pagament. Relació amb les prefectures provincials de trànsit. Recursos.
  
Tema 44. L'impost sobre contribucions, instal·lacions i obres (I). Naturalesa i fet imposable. Subjectes passius. Contribuents i substituts.
  
Tema 45. L'impost sobre contribucions, instal·lacions i obres (II). Base imposable. Tipus de gravamen. Quota i meritació. La gestió i determinació de la base. L'autoliquidació.
  
Tema 46. L'impost sobre increment del valor dels terrenys de naturalesa urbana (I). Naturalesa i fet imposable. Supòsits de no-subjecció. Exempcions de caràcter objectiu i subjectiu. Les bonificacions.
  
Tema 47. L'impost sobre l'increment del valor dels terrenys de naturalesa urbana (II). Subjectes passius. Transmissions a títol onerós i a títol lucratiu. Base imposable i quotes. El quadre de percentatges i la seua determinació per l'ajuntament. L'escala de gravamen.
  
Tema 48. L'impost sobre l'increment del valor dels terrenys de naturalesa urbana (III). Càlcul de la base imposable. Supòsits especials de devolució. Gestió. Obligacions dels subjectes passius i de les altres parts interessades. Obligacions dels notaris. L'autoliquidació i recursos.
  
Tema 49. Devolució d'ingressos indeguts: concepte, supòsits, tramitació i comptabilizació de les operacions.
  
Tema 50. Operacions de crèdit: règim jurídic.
  
Tema 51. El pressupost local: principis generals. Contingut. Aprovació.
  
Tema 52. L'estructura pressupostària. Consideracions generals. Classificacions funcional i econòmica.
  
Tema 53. Bases d'execució del pressupost local. Naturalesa i abast. Concepte i regulació.
  
Tema 54. Delimitació i situació de crèdits.
  
Tema 55. Modificacions pressupostàries: classificació, contingut i tramitació.
  
Tema 56. Execució del pressupost de despeses: contingut i regulació. Fases.
  
Tema 57. Despeses de caràcter plurianual. Concepte, requisits i límits.
  
Tema 58. Projecte de despeses. Despeses amb finançament afectat: contingut i operacions comptables.
  
Tema 59. La tresoreria de les entitats locals: caràcter i funcions.
  
Tema 60. Control i fiscalització en l'àmbit local. La funció interventora. La fiscalització externa.
  
Tema 61. Responsabilitat en matèria de gestió econòmica.
  
Tema 62. El sistema de comptabilitat en l'administració local. Principis generals. Quadre de comptes.
  
Tema 63. Documents i llibres de comptabilitat.
  
Tema 64. Comptabilitat del pressupost de despeses. Operacions comptables.
  
Tema 65. Comptabilitat del pressupost d'ingressos. Operacions comptables.
  
Tema 66. Comptabilitat de l'immobilitzat.
  
Tema 67. Comptabilitat de les operacions de crèdits.
  
Tema 68. Comptabilitat d'operacions no pressupostàries de tresoreria (I). Normes generals. Creditors no pressupostaris. Deutors no pressupostaris.
  
Tema 69. Comptabilitat d'operacions no pressupostàries de tresoreria (II). Pagaments pendents d'aplicació. Ingressos pendents d'aplicació. Comptabilitat de moviments interns de tresoreria.
  
Tema 70. Comptabilitat de l'impost sobre el valor afegit.
  
Tema 71. Comptabilitat de valors en dipòsit. Els comptes d'ordre.
  
Tema 72. Pagaments a justificar. Contingut i procediment. Comptabilització d'operacions.
  
Tema 73. Bestretes de caixa fixa. Contingut i procediment. Comptabilització d'operacions.
  
Tema 74. Comptabilitat de l'administració de recursos d'altres ens públics.
  
Tema 75. Comptabilitat de control d'agents recaptadors.
  
Tema 76. Operacions de fi d'exercici. Normes generals. Ajustos de periodificació. Operacions de regulació i tancament.
  
Tema 77. La liquidació del pressupost (I). El resultat pressupostari.
  
Tema 78. La liquidació del pressupost (II). Romanents de tresoreria. Instruments de crèdit.
  
Tema 79. Estats i comptes anuals de l'entitat local.
  
Tema 80. Informació a subministrar al ple de l'entitat local i als òrgans de gestió.